Aproape 700.000 de doze de vaccin Pfizer ajung luni în România.
România va primi luni o nouă tranșă de vaccin de la compania Pfizer/BioNTech, care constă în 697.320 doze. Până acum, țara noastră a primit peste 6,5 milioane de doze din acest ser.
"Mâine, 17 mai, România va primi o nouă tranșă de vaccin de la compania Pfizer BioNTech, care constă în 697.320 doze. Vaccinurile vor fi livrate pe cale aeriană și vor ajunge pe aeroporturile din Otopeni, Cluj-Napoca și Timișoara. Transportul către centrele de stocare este asigurat de firma producătoare, inclusiv pe cale terestră. Vaccinurile sunt transportate în condiții optime de siguranță, în containere speciale, cu gheață carbonică și folie etanșă", precizează CNCAV.Dozele vor fi distribuite astfel:Centrul Național de Stocare București: 241.020 doze;Centrul Regional de Depozitare Brașov: 81.900 doze;Centrul Regional de Depozitare Cluj: 81.900 doze;Centrul Regional de Depozitare Constanța: 81.900 doze;Centrul Regional de Depozitare Craiova: 70.200 doze;Centrul Regional de Depozitare Iași: 70.200 doze;Centrul Regional de Depozitare Timișoara: 70.200 doze.Până la acest moment, țara noastră a recepționat 6.517.349 doze de vaccin produse de compania Pfizer, iar 5.353.710 au fost deja utilizate pentru imunizarea populației.CNCAV precizează că în centrele de vaccinare se vor utiliza atât doze recepționate de România în tranșa curentă, cât și în tranșele anterioare, pe baza solicitărilor transmise la Centrul Național și centrele regionale de depozitare, prin direcțiile de sănătate publică județene și cea a municipiului București.